मोहम्मद अफताब आलम

मोहम्मद आफताब आलम (जन्म: वि.सं २०१९ असार ५ – २२ कात्तिक २०८२) एक नेपाली राजनीतिज्ञ थिए। उनी नेपाली काङ्ग्रेसबाट रौतहट–२को प्रतिनिधिसभाका पूर्व सदस्य थिए। उनी पूर्व श्रम तथा यातायात व्यवस्था मन्त्री समेत समेत बनेका थिए।

 प्रारम्भिक जीवन र पृष्ठभूमि 
मोहम्मद आफताब आलमको जन्म रौतहट जिल्लाको राजपुरमा भएको हो। उनी नेपाली कांग्रेसका वरिष्ठ नेता तथा पूर्व वनमन्त्री शेख इद्रिसका भतिजा हुन्।

 राजनीतिक यात्रा 
आलम सन् १९९७ मा रौतहट–२ बाट उपनिर्वाचन मार्फत पहिलोपटक संसदमा पुगे। सन् १९९९ को आमनिर्वाचनमा पनि उनी दोहोर्याएर निर्वाचित भए। सन् २००८ को संविधानसभा निर्वाचनमा समेत उनी विजयी भए। यद्यपि, सन् २०१३ मा पराजित भए। उनले सन् २०१७ को प्रतिनिधिसभा निर्वाचनमा पुनः जित हासिल गर्दै संघीय सांसदको हैसियत प्राप्त गरे।

 मन्त्री पद 
माधवकुमार नेपालको नेतृत्वमा बनेको सरकारमा आलम श्रम तथा यातायात व्यवस्थामन्त्री भए। सांसदको रूपमा उनले संघीय संसदको उद्योग, वाणिज्य, श्रम तथा उपभोक्ता हित समितिमा सेवा गरे।

 रौतहट बम काण्ड 
२००८ को संविधानसभा निर्वाचनको पूर्वसन्ध्यामा रौतहटको फरहदवा गाउँमा बम विस्फोट भयो, जसमा दुईजनाको मृत्यु भयो र दर्जनौं घाइते भए। आलममाथि आरोप लगाइयो कि उनले घाइतेलाई इँटा भट्टामा हालेर जिउँदै जलाएका थिए। उनी २०१९ मा पक्राउ परे र २०२४ मा जिल्ला अदालत रौतहटले उनलाई दोषी ठहर गर्दै आजीवन कारावासको सजाय सुनायो।

 उच्च अदालतबाट सफाइ 
२०२५ मा जनकपुर उच्च अदालतले आलमसहित अन्य अभियुक्तलाई प्रमाणको अभावका कारण सफाइ दियो। त्यसपछि आलम नख्खु जेलबाट रिहा भए।

 व्यक्तिगत जीवन 
उनका छोरा डा. मोहम्मद राजिक आलम २०२२ को स्थानीय तह निर्वाचनमा राजपुर नगरपालिकाको मेयरमा निर्वाचित भए।

 आलोचना र विवाद 
उनको रिहाइपछि न्याय प्रणालीमा राजनीतिक प्रभाव र दण्डहीनताको बहस उठेको छ। धेरैले यो निर्णयलाई राजनीतिक दबाबको परिणामका रूपमा हेरेका छन्।

 हेर्नुहोस् 
 रौतहट जिल्ला
 नेपाली कांग्रेस
 नेपालको राजनीति

 सन्दर्भ 
 https://kathmandupost.com/national/2024/04/25/nc-leader-alam-three-others-get-life-terms-in-connection-with-2008-rautahat-case
 https://nepalnews.com/s/explainers/everything-you-need-to-know-about-aftab-alams-release-acquittal-political-cover-and-nepals-crisis-of-justice/ 
 https://en.setopati.com/political/164669
 https://www.changenepal.org/reviews/108/mohammad-aftab-alam 

श्रेणी:नेपाली राजनीतिज्ञ
श्रेणी:नेपाली कांग्रेसका राजनीतिज्ञ
श्रेणी:पूर्व सांसदहरू
श्रेणी:रौतहटका व्यक्तित्व

श्रेणी:राजनीतिज्ञहरू
श्रेणी:नेपालका सांसदहरू २०७४–२०७९